Філолаг, грамадскі дзеяч Вінцук Вячорка нагадаў, што конкурс з’яўляецца часткай стратэгіі мемарыялізацыі Курапатаў: памяць пра нацыянальны некропаль павінна быць незнішчальнай і незваротнай, пра Курапаты мае ведаць кожны жыхар Беларусі, а некалі будзе існаваць юрыдычная адказнасць за адмаўленне факту сталінскіх злачынстваў, у тым ліку ў Курапатах. Вячорка дадаў, што ўсе працы, пададзеныя на конкурс, знойдуць сваё месца ў будучым Музеі ахвяр сталінізму ля Курапатаў.